Diari Oficial de la Generalitat Valenciana


Sumari del DOGV 4032, del 29-06-2001 (2001/6224)

ORDRE de 14 de juny de 2001, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en Art Chicago 2001 / 9a edició de l'Exposició Internacional de Galeries d'Art Modern i Contemporani.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6224


Data del document
:   14-06-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ajuda pública
    * els Estats Units
    * manifestació comercial
    * pintura
    * suport econòmic

ORDRE de 14 de juny de 2001 de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en Art Chicago 2001 / 9a edició de l'Exposició Internacional de Galeries d'Art Modern i Contemporani. [2001/6224]
  
La Conselleria de Cultura i Educació té al seu càrrec el desplegament de les competències que en matèria de museus i belles arts es van transferir a la Generalitat Valenciana pel Reial Decret 3.066/1983, de 13 d'octubre (BOE de 12 de desembre de 1983), per al compliment de la qual cosa és necessari que les ajudes que la Generalitat Valenciana oriente a la difusió del patrimoni artístic moble queden regulades de forma coherent en la seua naturalesa i en el seu ordenament jurídic autonòmic. Entre les competències mencionades figura la de promoure i difondre el patrimoni cultural.
  
Per tot això, i fent ús de les facultats conferides per l'article 35 de la Llei 5/1983, de 30 de desembre, del Govern valencià,
  
ORDENE
  
Primer
  
Convocar concurs públic per a la concessió d'ajudes a les galeries d'art valencianes que participen en Art Chicago 2001 / 9a edició de l'Exposició Internacional de Galeries d'Art Modern i Contemporani, i aprovar les bases per les quals es regirà així com el model d'instància, que s'inclouen en l'annex I i II de la present ordre.
  
Segon
  
L'import global màxim de les ajudes és de dos milions de pessetes (2.000.000 PTA), equivalents a dotze mil vint euros i vint-i-quatre cèntims (12.020,24 euros), i serà satisfet a càrrec de l'aplicació pressupostària 14.27.731.89.6, codi de línia T2163000 del pressupost de la Generalitat Valenciana per a l'exercici del 2001.
  
DISPOSICIONS FINALS
  
Primera
  
Es delega en la subsecretària de Promoció Cultural la facultat de concedir les ajudes i se l'autoritza perquè, en l'àmbit de les seues competències, dicte les resolucions que considere necessàries per a dur a terme el que disposa la present ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 14 de juny de 2001
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria pública per a la concessió d'ajudes a les galeries d'art valencianes que participen en Art Chicago 2001 / 9a edició de l'Exposició Internacional de Galeries d'Art Modern i Contemporani.
  
Primera. Objecte
  
L'objecte de les ajudes és el suport a la participació de les galeries d'art valencianes en la convocatòria d'Art Chicago 2001 / 9a edició de l'Exposició Internacional de Galeries d'Art Modern i Contemporani.
  
Segona. Beneficiaris
  
Dins dels límits pressupostaris i d'acord amb les condicions i els criteris que establixen les presents bases, podran obtindre les ajudes les galeries d'art valencianes que siguen admeses a participar en la Fira d'Art Chicago 2001 / 9a edició de l'Exposició Internacional de Galeries d'Art Modern i Contemporani.
  
Tercera
  
La distribució de les ajudes serà proporcional als metres quadrats que el Comité Organitzador d'Art Chicago 2001 / 9a edició de l'Exposició Internacional de Galeries d'Art Modern i Contemporani concedisca a cada una de les galeries seleccionades i admeses a la convocatòria d'Art Chicago 2001.
  
Quarta
  
1. El termini de presentació de les sol·licituds serà de quinze dies hàbils, a comptar des de l'endemà de la publicació de l'ordre en el Diari Oficial de la Generalitat Valenciana. Si el termini acaba un dissabte, es considerarà prorrogat fins al primer dia hàbil següent.
  
2. Les sol·licituds, dirigides a la Subsecretaria de Promoció Cultural, el model de les quals figura en l'annex II, s'han d'acompanyar dels documents següents:
  
a) Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura que acredite la representació que exercix la persona que subscriu la sol·licitud.
  
b) En el cas de persones jurídiques, s'ha de presentar, a més, una fotocòpia compulsada del document públic que acredite l'existència de l'entitat.
  
c) Fotocòpia del NIF o CIF i dades bancàries on es desitja rebre la subvenció.
  
d) Acreditació documental de la localització de la galeria d'art.
  
e) Justificant demostratiu de l'admissió a Art Chicago 2001 / 9a edició de l'Exposició Internacional de Galeries d'Art Modern i Contemporani en què s'indique el nombre de metres assignats.
  
3. La sol·licitud i documentació indicades en la present base es presentaran en el Registre General de la Conselleria de Cultura i Educació, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no complix els requisits o està incompleta, es requerirà al sol·licitant que en el termini de deu dies corregisca la falta o aporte els documents preceptius, indicant-li que si no ho fa, es considerarà que ha desistit de la seua petició, després de dictar la resolució prèvia, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999.
  
Cinquena
  
1. La selecció prèvia de les sol·licituds la realitzarà una Comissió Avaluadora formada pel cap del Servei d'Investigació i Promoció i el cap de l'Àrea de Museus i Belles Arts, i presidida per la subsecretària de Promoció Cultural, o persona en qui delegue.
  
2. La Comissió Avaluadora elevarà la proposta a la Subsecretaria de Promoció Cultural perquè dicte la resolució de concessió de l'ajuda objecte de la present convocatòria per delegació del conseller de Cultura i Educació.
  
3. El termini màxim per a resoldre les peticions formulades serà de tres mesos des de la data d'acabament del termini de presentació de sol·licituds; una vegada transcorregut el termini sense que s'haguera dictat cap resolució, es considerarien desestimades les ajudes sol·licitades.
  
Sisena
  
Són obligacions del beneficiari:
  
a) Realitzar l'activitat motiu de la present ordre.
  
b) Acreditar documentalment la realització de l'activitat i el compliment dels requisits que determinen la concessió o l'ús de l'ajuda.
  
c) Sotmetre's a les actuacions del control financer que corresponen a la Intervenció General.
  
d) Comunicar a la Conselleria de Cultura i Educació l'obtenció d'altres subvencions o ajudes per a la mateixa finalitat, procedents de qualsevol administració o ens públic o privat.
  
e) Acreditar, en el termini màxim de deu dies des de l'endemà de la notificació de l'adjudicació, i en la forma que establix l'Ordre de la Conselleria d'Economia i Hisenda de 30 de maig de 1996 (DOGV núm. 2.775 de 21-06-96), que es troben al corrent de les seues obligacions tributàries estatals i autonòmiques i davant de la Seguretat Social.
  
f) En el cas que la concessió de la subvenció es fera abans de la celebració de la 9a edició de l'Exposició Internacional de Galeries d'Art Modern i Contemporani Art Chicago 2001, hauran de fer constar en la publicitat de les activitats (programes, cartells anunciadors, falques publicitàries en ràdio i TV, fullets, fotografies, etc.) i en qualsevol documentació gràfica o escrita el patrocini de la Conselleria de Cultura i Educació.
  
Setena
  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense complir les condicions requerides.
  
c) Incompliment de la finalitat per a la qual fou concedida la subvenció.
  
d) Incompliment de les condicions imposades als beneficiaris en ocasió de la concessió de la subvenció.
  
Igualment, en el supòsit previst en el paràgraf segon de la base huitena, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat duta a terme.
  
Huitena
  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
L'import de les subvencions regulades en el present article no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, excedisca el cost de l'activitat que ha de dur a terme el beneficiari.
  
Novena
  
1. El pagament de les ajudes previstes en l'ordre es farà segons el que establixen el Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la Llei de Pressupostos de la Generalitat Valenciana per al 2001.
  
2. Per a efectuar el pagament, els beneficiaris hauran de presentar abans de l'1 de setembre de 2001 la documentació següent:
  
a) Factures originals o fotocòpies confrontades de les despeses relatives a l'ocupació de l'espai en la fira.
  
b) Memòria explicativa de les activitats realitzades.
  
3. Una vegada conclòs el termini sense que s'haguera presentat la documentació mencionada, l'ajuda quedaria sense efecte i s'arxivaria l'expedient, després de dictar i notificar la resolució prèvia, d'acord amb l'article 76 de la Llei de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999.
  
ANNEX II
  
Model d'instància per a sol·licitar l'ajuda
  
..., DNI..., com a... de l'entitat denominada..., amb CIF o NIF..., amb domicili a... CP..., carrer..., núm..., telèfon...,
  
EXPOSE
  
Que la galeria que represente ha sigut seleccionada per a participar en Art Chicago 2001 / 9a edició de l'Exposició Internacional de Galeries d'Art Modern i Contemporani.
  
I que adjunte la documentació següent:
  
- Fotocòpia compulsada del document públic que acredita l'existència de l'entitat.
  
- Fotocòpia del NIF o CIF i dades bancàries on es desitja rebre la subvenció.
  
- Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura que acredita la representació que exercix la persona que subscriu la sol·licitud.
  
- Declaració del compliment de les obligacions tributàries autonòmiques i estatals i amb la Seguretat Social.
  
- Justificació demostrativa de l'admissió a Art Chicago 2001 / 9a edició de l'Exposició Internacional de Galeries d'Art Modern i Contemporani, en què s'indiquen el nombre de metres assignats.
  
SOL·LICITE
  
Que, després de la tramitació prèvia pertinent, em concedisquen l'ajuda sol·licitada. En el cas que em siga concedida, em compromet a complir els requisits i les obligacions prevists en les bases de la present convocatòria.
  
..., ...., d.... de 2001
  
Signatura
  
SUBSECRETARIA DE PROMOCIÓ CULTURAL
  
S'advertix que les dades personals que figuren en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències, i que la persona interessada podrà dirigir-se a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).